VILNIAUS RAJONO SAVIVALDYBĖS ADMINISTRACIJOS

DIREKTORIUS

ĮSAKYMAS

Dėl LIETUVOS RESPUBLIKOS SVEIKATOS APSAUGOS MINISTRO – VALSTYBĖS LYGIO EKSTREMALIOSIOS SITUACIJOS VALSTYBĖS OPERACIJŲ VADOVO 2020 M. GEGUŽĖS 13 D. SPRENDIMO nR. v-1142 VYKDYMO

2020 m. gegužės18 d. Nr. A27(1)-1156

Vilnius

Vadovaudamasi Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos civilinės saugos įstatymo 14 straipsnio 16 punktu, Lietuvos Respublikos Vyriausybės 2020 m. kovo 14 d. nutarimu Nr. 207 „Dėl karantino Lietuvos Respublikos teritorijoje paskelbimo“, atsižvelgdama į Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. gegužės 13 d. sprendimą Nr. V-1142 „Dėl COVID-19 ligos (koronaviruso infekcijos) valdymo priemonių nestacionariose socialinių paslaugų įstaigose, šeimynose, grupinio gyvenimo ir bendruomeniniuose vaikų globos namuose“:

1.	N u r o d a u:

1.1.	visų Vilniaus rajono savivaldybės teritorijoje esančių nestacionarių socialinių paslaugų įstaigų, kuriose teikiamos socialinės paslaugos, nesusijusios su apgyvendinimu, išskyrus pagyvenusių žmonių dienos ir užimtumo centrų (toliau – Įstaigos), vadovams vykdyti Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. gegužės 13 d. sprendimo Nr. V-1142 1 punkte išdėstytus nurodymus (sprendimas pridedamas);

1.2.	visų Vilniaus rajono savivaldybės teritorijoje esančių nestacionarių socialinių paslaugų įstaigų, kuriose teikiamos socialinės paslaugos susijusios su apgyvendinimu, šeimynų, grupinio gyvenimo ir bendruomeninių vaikų globos namų (toliau – Globos įstaigos), vadovams vykdyti Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. gegužės 13 d. sprendimo Nr. V-1142 2 punkte išdėstytus nurodymus (sprendimas pridedamas).

2.	P r i p a ž į s t u netekusiu galios Vilniaus rajono savivaldybės administracijos direktoriaus 2020 m. balandžio 27 d. įsakymą Nr. A27(1)-1001 „Dėl žmonių su negalia priežiūros įstaigoje organizavimo ekstremalios situacijos ar karantino laikotarpiu“.

3.	N u s t a t a u, kad šis įsakymas įsigalioja 2020 m. gegužės 18 d.

4.	P a v e d u:

4.1.	Socialinės rūpybos ir Socialinių paslaugų šeimai ir vaikui skyriams supažindinti Įstaigas ir Globos įstaigas su šiuo įsakymu;

4.2.	Ūkio skyriui paskelbti šį įsakymą Teisės aktų registre, Viešųjų ir tarptautinių ryšių skyriui – savivaldybės interneto svetainėje.

Administracijos direktorė	Liucina Kotlovska